साल का दूसरा चंद्र ग्रहण
कल यानि 5 जून, 2020 को साल का दूसरा चंद्र ग्रहण है। यह वो समय है जब भारत समेत विश्व के अन्य लगभग सभी देशों के हालात नाजुक चल रहे हैं, ऐसे में ग्रहण का लगना किसी भी रूप में शुभ संकेत नहीं दे रहा है।
राशि पारा प्रभाव
इस समय 6 ग्रह वक्री चाल रहे हैं, जिसमें राहु-केतु के अलावा बृहस्पति, शुक्र और शनि भी शामिल हैं। जाहिर सी बात है इस बार का चंद्र ग्रहण राशि अनुसार आपके ऊपर बड़ा प्रभाव छोड़ने वाला है। आइए जानें साल के इस दूसरे चंद्र ग्रहण का आपकी राशि पर कैसा असर देखने को मिल सकता है।
मेष राशि
आपके परिवार में तनाव का माहौल गहरा सकता है, पारिवारिक सदस्यों की सेहत का खास ध्यान रखें। इस समय आपको निर्णय लेने में परेशानी आ सकती है, मानसिक तौर पर आप स्वयं को कमजोर महसूस कर सकते हैं। मंगल आपकी राशि के स्वामी है, ग्रहण काल के दौरान मंगल को मजबूत करने के उपाय करें।
वृषभ राशि
यह ग्रहण आपके निजी रिश्तों पर अपना असर छोड़ सकता है, आपका कोई बहुत करीबी रिश्ता अचानक समाप हो सकता है। अगर साझेदारी में व्यापार है तो उसपर कोई समस्या आ सकती है। विवाहित दंपत्ति के बीच मनमुटाव की बात आ सकती है। आपको शुक्र को मजबूत करने के उपाय करने चाहिए।
मिथुन राशि
इस दौरान कोई महिला आपके ऊपर गंभीर आरोप लगा सकती है। अनबन की वजह से मामला कोट-कचहरी तक भी पहुंच सकता है। आपको मानसिक तनाव का सामना करना पड़ सकता है, खासकर मिथुन राशि की महिलाओं को अपनी सेहत का खास ध्यान रखना चाहिए। धन संबंधी मामलों में आपको सजगता से काम लेना चाहिए। ग्रहण काल के दौरान आपको बुध के मंत्रों का जाप करना चाहिए।
कर्क राशि
चंद्रमा आपकी राशि के स्वामी है और यह ग्रहण भी चंद्रमा पर ही लगने वाला है। ऐसी स्थिति में जाहिर है आपके ऊपर इस ग्रहण का खास प्रभाव पड़ेगा। आपको शिक्षा, संबंधों और संतान को लेकर काफी सजग रहने की जरूरत है। ग्रहण के समय जो महिलाएं गर्भवती हैं उन्हें अपना विशेष ध्यान रखने की जरूरत है। आपके लिए इन्द्र गायत्री मंत्र का जाप काफी लाभदायक रहने वाला है।
सिंह राशि
इस ग्रहण के समय आपकी माता को तनाव या चिंता का सामना करना पड़ सकता है। आपको उनकी सेहत पर ध्यान देना चाहिए। बहुत मामूली बातों पर घर में तनाव गहरा सकता है, परंटु यह केवल कुछ समय के लिए ही है, आपको परेशान होने की खास जरूरत नहीं है। इस ग्रहण के समय आपको चंद्रमा के मंत्रों का जाप करना चाहिए।
कन्या राशि
इस दौरान आपके आत्मविश्वास में कमी आ सकती है, मुमकिन है कोई बहुत गहरी दोस्ती भी समाप्त हो जाए। भाई-बहनों के साथ आपके रिश्ते बिगड़ सकते हैं, सावधान रहें। अगर आप पार्टनरशिप में कार्य करते हंम तो आपको विशेष सावधानी की जरूरत है। ग्रहण काल के समय आपको बुध के मंत्रों का जाप करना चाहिए।
तुला राशि
इस समय आपकी वाणी ही आपकी समस्या का कारण बन सकती है, इसकी वजह से अपने कार्यक्षेत्र में बहुत बड़ी परेशानी का सामना करना पड़ सकता है। बोलने से पहले अच्छी तरह सोच लें कि कहीं आपके वचन किसी को परेशान तो नहीं करने वाले। आपको मुंह, आंख और दांतों से जुड़ी समस्या का सामना करना पड़ता है। ग्रहण काल के समय शुक्र के मंत्रों का जाप करें।
वृश्चिक राशि
इस ग्रहण का असर आपकी राशि पर विशेष रूप से पड़ने वाला है, यह आपको मानसिक तनाव दे सकता है। अगर इस दौरान आप आध्यात्म की ओर झुलाव रखते हैं तो इससे आपको विशेष लाभ हो सकता है। अगर आपको तनाव हो या मन वोचलित हो तो इन्द्र गायत्री मंत्र का जाप करें।
धनु राशि
इस दौरान आपका हर निर्णय नकारात्मक प्रभाव ही छोड़ने वाला है, इसलिए अगर कोई बड़ा निर्णय लेना है तो यह समय सही नहीं है। मन में बुरे और नकारात्मक विचार घर कर सकते हैं.... अध्यात्म की राह ही आपके लिए हितकर है। बृहस्पति मंत्र का जाप करें।
मकर राशि
इस समय आपको आर्थिक समस्याओं का सामना करना पड़ सकता है, जीवनसाथी के साथ भी तकरार हो सकती है। बाहरी लोगों एके वजह से परिवार के लोगों के बीच तनाव गहरा सकता है। आपको सभी रिश्तों को संभालकर रखने की आवश्यकता है। शनि के मंत्रों का जाप करें।
कुंभ राशि
ये ग्रहण आपके पिता की सेहत पर नकारात्मक प्रभाव डाल सकता है, इसलिए पहले से ही सावधान रहें। शत्रुओं की वजह से आपको परेशानी का सामना करना पड़ सकता है। कार्यक्षेत्र में कोई महिला आपके ऊपर बड़े आरोप लगा सकती है। शनि मंत्र का जाप करें।
मीन राशि
आपको वाहन या यात्रा संबंधी किसी बड़ी परेशानी का सामना करना पड़ सकता है। शिक्षा के क्षेत्र में ध्यान दें और निजी रिश्तों पर गंभीरता से विचार करें। ग्रहणकाल के समय गुरु के मंत्रों का जाप करना प्रभावी रहेगा।